8 Nani kele bonso muntu ya mayele? Nani me zaba mutindu ya kuyidika diambu?* Mayele ya muntu ke pesaka nsemo na luse na yandi mpi ke lembisaka luse na yandi ya kukangama.2 Mono ke tuba nde: “Lemfukila bantuma+ ya ntotila sambu na ndefi ya nge diaka na ntwala ya Nzambi.+3 Kunwanina ve na kukatuka na ntwala na yandi.+ Kudikotisa ve na konso diambu ya mbi;+ sambu yandi lenda sala konso kima yina yandi me zola,4 sambu mambu ya ntotila ke tubaka ke sobaka ve;+ nani lenda tubila yandi nde, ‘Inki nge ke sala?’”5 Muntu yina ke zitisaka nsiku, mpasi ta bwila yandi ve,+ mpi ntima ya mayele ta zaba ntangu ya mbote mpi mutindu ya mbote ya kusala mambu.*+6 Sambu konso diambu kele ti ntangu na yo mpi mutindu ya kusala yo,*+ sambu bampasi ya bantu kele mingi kibeni.7 Sambu muntu mosi ve me zaba mambu yina ta salama, nani lenda songa yandi mutindu yo ta salama?8 Kaka mutindu muntu mosi ve kele ti kiyeka na zulu ya mpeve* to lenda kanga mpeve nzila, mutindu mosi mpi muntu mosi ve kele ti kiyeka na zulu ya kilumbu ya lufwa.+ Kaka mutindu bo ke pesaka ve ata muntu mosi nswa ya kukatuka na bitumba ntangu yo ke salama, mutindu mosi mpi mbi ta pesa ve bantu yina ke salaka yo nzila ya kutina.*9 Mono monaka mambu yai yonso, mpi mono tulaka ntima na mono sambu na kutadila konso kisalu yina me salamaka awa na ntoto,* na ntangu yina muntu me yalaka muntu sambu na kupesa yandi mpasi.+10 Mpi mono monaka bo ke zika bantu ya mbi, bayina vandaka kukota mpi kubasika na kisika ya santu, kansi bo vilaka bo nswalu na mbanza yina bo vandaka kusala mutindu yina.+ Diambu yai mpi kele mpamba.11 Sambu bo me pesa ve ndola nswalu+ sambu na diambu mosi ya mbi, ntima ya bantu me baka kikesa ya kusala mambu ya mbi.+12 Ata nsumuki kusala mbi mbala nkama mpi yandi landa kuzinga ntangu mingi, mono me zaba nde mambu ta kwendila mbote sambu na bantu yina ke waka Nzambi ya kieleka boma, sambu bo ke waka yandi boma.+13 Kansi mambu ta kwendila ve mbote sambu na muntu ya mbi,+ yandi ta kumisa mpi ve mingi bilumbu na yandi yina kele bonso kivudi,+ sambu yandi ke waka ve Nzambi boma.14 Kele ti kima mosi ya mpamba* yina ke salama na ntoto: Kele ti bantu ya lunungu yina bo ke sadila mambu bonso nde bo salaka mambu ya mbi,+ mpi kele ti bantu ya mbi yina bo ke sadila mambu bonso nde bo salaka mambu na lunungu.+ Mono ke tuba nde diambu yai mpi kele mpamba.15 Yo yina mono sikisaka kiese,+ sambu kele ve ata ti kima mosi ya mbote sambu na muntu awa na ntoto* kuluta kudia, kunwa, mpi kuwa kiese; mambu yai fwete vanda ti yandi ntangu yandi ke sala ngolo na bilumbu ya luzingu na yandi,+ yina Nzambi ya kieleka ke pesa yandi awa na ntoto.*16 Mono salaka ngolo na kubaka mayele mpi na kumona mambu* yonso yina ke salama na nsi-ntoto,+ nkutu kukonda kulala na ntangu to na mpimpa.*17 Na nima mono tadilaka kisalu yonso ya Nzambi ya kieleka, mpi mono monaka nde bantu lenda bakisa ve mambu yina ke salamaka awa na ntoto.*+ Ata bantu kumeka kusala ngolo nki mutindu, bo lenda bakisa yo ve. Ata bo tuba nde bo kele mayele mingi sambu na kuzaba yo, bo lenda bakisa yo ve ata fioti.+
kon_Latn